Nyeste Skilderie af Kiøbenhavn, 1810-10-27
Jnden- og udenlandske Efterretninger. Indenlandske Efterretninger. Fortsatte Efterretninger om Bornholm, uddragne af Amtmand F. Thaarups Beskrivelse. (See f. No.) Landet tæller ialt 941 Gaarde, nemlig 685 Selveiergaarde, 214 saakaldte Vaarnede, som vel have beholdt dette Navn, men siden 1744 have været Selveiere, 12 Proprietærgaarde, 15 Præstegaarde og 15 Degnegaarde. Hartkornet er 8246 Tønder 1 Skjeppe 1 Alb. Landet har ingen Bønderbyer; Gaardene ligge hver for sig adspredte, men dog paa eet og samme Strøg og have derefter Navne. Sommesteder ligge et Par Gaarde, temmeligen nær hinanden, saasom paa hver Side af en Aae eller en Landevei, og bære oftest Navn af en By, f. Ex. Aaby, Mæby &c. - De Fiskesorter, der falde her, ere Lax, Sild. Af Botter, et Slags Pigvarer, Hvid linger, Tobiser, Aal ubetydeligt. Den største Deel Lax føres færsk til Kjøbenhavn, dog bringes ogsaa en ikke ubetydelig Deel røget did, men da den første betaler sig bedst, saa røges den ikke uden naar der er indløbet hindring i Overførelsen og den har ligget for længe. 1806 havdes 19 Fiske qvaser, som førte levende Torsk til Kjøbenhavn. Til Frokost spise Landets Beboere daglig Spægefild. En voxen Karl spiser ofte 6 ja 8 til een Frokost. Pigerne og Vogtebørnene paa 10 til 12 Aar tage for det meste ligesaa store Portioner. Af Sælhunde ere en Mængde omkring Bornholm. De gjøre især Laxfiskeriet stor Skade, men man lægger ikke Vind paa at fange dem. Færskvandsfiskeriet betyder ikke meget. - Paa Mineralproducter er Bornholm meget rigt. Steenkuls gangene strække sig ind fra Søen tvers over Landet til Norden for Hasle, hvor samme gaae ud i Søen i en Længde af omtrent 3 Mile og Bredde af 1 Mill. Fra denne Strækning findes mangfoldige Steenkulsgange, Lag over Lag i Breden, faldende mod Vest i Dybet, baade i Landet paa tvers imod Rønne, og siden uden for Landet ind under Søen. Der skal og findes Steenkulgange baade ved Sandvig i Nørreherred og ved Snogebek. i Synderherred. Allerede Christian den Fjerde lod befale at man skulde sende ham Prøver af Steenkul. Efter den Tid har man anstillet adskillige og gjentagne Forsøg, men uden synderligt Held. Regimentsqvarteermester Rasch fortsætter den saa ofte begyndte og ligesaa ofte afbrudte Steenkuls brydning. Arbeidet, som drives med 3 Mand, har siden 1809 udbragt omtrent 10,000 Td. store og 1000 Td. smaa Kul. Ved Bornholms Fyr bruges endeel Skotske Kul. 1808 gjordes Forsøg, med Bornholmske; men i stille Veir og Kulling, ere de, baade for sig allene og blandede med Skotske Kul, ubrugelige, men ved stærk Blæst og Storm kunne de, blandede med Skotske Kul, give et nogenlunde godt, skjønt ikke reent Blus. Forf. anseer det for Uret at man end ikke i Landet selv bruger Kullene til Muursteensbrænding i det Frie, til Pottemagerie i forandrede Ovne, til Cement brænding &c. - Sandsteensbrudet drives for Kgl. Regning af omtrent 50 Arbeidere. Afsætningen i Aaret 1806 har siden 1801 været størst og beløb sig til 3620 Rdlr. 66 s. Af Møllesteen har Leverancen i disse 6 Aar kun været 107 Stykker, skjønt den fra 1734 til 17735 har været endnu mindre, nemlig kun 96 Stykker. Den meste Afsætning er til Kjøbenhavn. Man seer heraf hvorlidet man benytter sig hos os af vore egne Producter. Den Bornholmske Cement bruges ikke, skjønt det ved Prøver og Undersøgelser er befundet bedre end den Hollandske. Det findes i den saakaldte Limensgade i Anker Sogn paa Kongens Udmark, en god 1/4 Miil fra Søen, og viser sig i en Omkreds af 3 til 400 Alen. Det nedrevne Hammershuus Slots tilbagestaaende Levninger vise et Muurværk af ubeskrivelig Styrke. Det skal have faaet sit Materiale fra Limensgade, hvis omkringboende Bønder skulle som Hoverie have været paalagt at kjøre visse Læs Liimsteen (Kalksteen) til Slottet. Hvad man næsten maa finde forklarligt er, at end ikke til det Slesvigske Canal-Anlæg Bornholmsk Cement er blevet brugt. Bornholm har stor Rigdom paa gode Leerarter af forskjellig Slags. Af hvidt ildfast Leer er stor Overflødighed og førtes hidtil nogle Skibsladninger til Kjøbenhavns Porcellainfabrik. Den fortræffelige fine ægte Porcellainsjord faaes ved Grødbyeaaen i Aaker Sogn. Pottemagerie drives kun i Rønne. Udførslen, som skeer meest til Kiøbenhavn, har især ved Krigen aftaget meget. 1803, da Afsætningen siden 1801 til 1808 var størst, udførtes for 8387 Rdlr. og 1808 derimod kun for 2170 Rdlr. Pottemageres Antal var 1804 i alt 37, men for det meste fattige Folk. Det saa leerrige Bornholm har kun et eneste Muur- og Teglsteensværk. Udførslen af Steen er ubetydelig. Uhrmageriet drives ene i Rønne, og Uhrene sendes til udenrigske Stæder. 1806 forsendtes det største Antal, nemlig 885, men i Aaret 1808 kun 89. (Fortsættes.)